  Туспуктэм: Алексей Арзамасцев Майя Бывальцева Та ужан арнялэн нырысетӥ ӝыныяз куазь лымыё луоз, 6-тӥ толсуре куд-ог интыын гинэ лымы усёз на. Сюресъёс вылын йӧвалег, лымы вӧлдэт. Арня шорысен температура та вакытлы эсэпъёслэсь 7 но солэсь трос градуслы улӥын возиськоз. Со сярысь улосвыл Гидрометцентрлэн пресс-службаез ивортӥз. Элькунэ кезьыт омыр вуэмен валче, температура лэзькыны кутскоз. Пуксёнэ, 5-тӥ толсуре, ӵукнаозь -9…-14 градусозь кезьытскоз, нуназе лыдпусъёс шӧдскымон уз воштӥське. Вирнуналэ, 6-тӥ толсуре, потон уе -18…-23 градус луоз, нуназе температура эшшо лэзькоз. Арнялэн кыкетӥ ӝыныяз куазь кӧс, кезьыт но шыпыт луоз. Интыосын бус вӧлскыны быгатоз Покчиарняе, 7-тӥ толсуре, потон уе -27…-32, нуназе -22…-27 градус возиськоз. Удмуртарняе, 8-тӥ толсуре, уйин -30…-35, нуназе -24…-29 градусозь кезьытскоз. Нырысь-валысь чакланъёсъя, кезьыт куазь шутэтскон нуналъёсы но, вуоно арня кутсконын но возиськоз. Тегъёс: куазь Гидрометцентр Удмуртия  